આ જાણકારી સી-વોટર અને એનબીટીના સર્વેમાં બહાર આવી છે. સર્વેમાં એવું જણાવાયું છે કે સમગ્ર દેશમાં લોકો નોટબંધીની તરફેણમાં હજુ પણ છે, પરંતુ તેઓ ઇચ્છે છે કે જલદી સ્થિતિ સામાન્ય બની જાય. સરકાર માટે પણ ચિંતા એ વાતની છે કે આ મુદ્દે કરવામાં આવેલા ચાર સર્વેમાં લોકોની મુશ્કેલી વધવાનો ટ્રેન્ડ દેખાય છે. લોકો નોટબંધીને સાથ આપી રહ્યા છે, પરંતુ તેના કારણે જે હાલાકી પડી રહી છે તેનાથી નારાજ છે. શહેરોની તુલનાએ ગ્રામીણ વિસ્તારોમાં વધુ લોકોનું માનવું છે કે નોટબંધીના કારણે તેમને ભારે અગવડતા પડી રહી છે.